
202_ ж. «__» __________     
№ _______ шартқа  
№ 5 қосымша 


 «QazaqGaz» ҰК АҚ-ның қызметтік, коммерциялық құпиясын жария етпеу және инсайдерлік ақпаратын жария етпеу және ашпау туралы
МІНДЕТТЕМЕ

202_ ж. «____» __________

Мен, ____________________________________________________________________
«QazaqGaz» ҰК АҚ-мен (бұдан әрі – Қоғам) 202_ жылғы «___» _____________ 
№ __________ шарт бойынша шарт әрекет ететін кезеңде өзіммен жасалған шарттың талаптарына сәйкес және ол аяқталғаннан кейін 5 (бес) жыл бойы, ал инсайдерлік ақпаратқа қатысты – алынған мәліметтер инсайдерлік ақпарат белгілерін жоғалтатын сәтке дейін:
1. Қоғамның маған сеніп тапсырылған немесе ондағы еңбек қызметі процесінде белгілі болған, жария етілуі (берілуі, шығып кетуі) қаржылық шығындарға, материалдық зиянға, сондай-ақ Қоғамның имиджіне нұқсан келтіруге әкеп соқтыратын қызметтік және коммерциялық құпиясына жатқызылған мәліметтерді жария етпеуге.
2. Бағалы қағаздар нарығына қатысушы ретінде тікелей немесе жанама түрде Қоғамға, сондай-ақ Қоғамның бағалы қағаздарына және олармен жасалатын мәмілелерге жататын дәл сипаттағы жалпыға бірдей қолжетімді болып табылмайтын (үшінші тұлғаларға таныс емес) және ашылуы Қоғамның бағалы қағаздарының нарықтық құнын дамыту мен қалыптастыруға әсер етуі мүмкін және оған ие болған адамдарды басқа адамдармен салыстырғанда басым жағдайға қоятын кез келген ақпаратты білдіретін инсайдерлік ақпаратты қамтитын мәліметтерді жария етпеуге.
3. Инсайдерлік ақпаратты немесе оған негізделген ақпаратты өзге адамдарға бермеуге немесе үшінші тұлғалар үшін қолжетімді етпеуге.
4. Қазақстан Республикасының қолданыстағы заңнамасының маған қатысты, Қоғамның ішінде де, одан тысқары жерлерде де мен танысқан құпиялылық, жасырындылық режимін сақтауға қатысты талаптарын қатаң орындауға.
5. Бөгде адамдар Қоғамның қызметтік және коммерциялық құпиясына жатқызылған ақпаратты, сондай-ақ инсайдерлік ақпаратқа жататын мәліметтерді менен алуға әрекет жасаған жағдайда бұл туралы Қоғамның құрылымдық бөлімшесінің басшысына, жетекшілік ететін басшысына дереу хабарлауға.
6. Өзіммен жасалған Шарт тоқтатылған немесе бұзылған жағдайда осы Міндеттеменің талаптарын сақтауға және олардың бұзылғаны үшін Қазақстан Республикасының заңнамасында белгіленген тәртіппен жауап беруге міндеттенемін.
7. Мен осы Міндеттемені бұзған жағдайда:
1) Қоғамда өтеулі қызметтер көрсету жөніндегі шартты бұзуға дейін мені тәртіптік жауапкершілікке тартулары мүмкін екенінен; 
2) осы Міндеттемелердің сақталмауы бойынша менің іс-әрекеттерімнің салдарынан Қоғамның шеккен шығындарын өтеуге міндетті болатындығымнан;
3) Қазақстан Республикасының заңнамасына сәйкес өзге жауапкершілікті көтеретінімнен хабардармын.

